Դինա (շուն)

Դինա, Հայրենական մեծ պատերազմի մասնակից, Կարմիր բանակի առաջին հետախույզ շունը։ Դինան ռազմական շների կենտրոնական դպրոցում տանկերի կործանիչի ուսուցման դասընթաց է անցել։ Ական փնտրող շների գումարտակում Դինան երկրորդ մասնագիտությունն է ձեռք բերել՝ ականորդ, իսկ հետո յուրացրել երրորդ մասնագիտությունը՝ դիվերսանտ։

Նկարագրություն 
Հովվաշուն Դինան, մասնակցելով Բելառուսում «ռելսային պատերազմին», 1943 թվականի աշնանը հաջողությամբ կատարել է մարտական առաջադրանքը. դուրս է թռել ռելսերի վրա մոտեցող գերմանական ռազմական էշելոնի առջև, գցել լիցքավորված բեռնապարկը, ատամներով սեղմել է պարկուճ-բոցավառման կոպը, թաքնվել անտառներում։ Դինան արդեն ականորդների կողքին էր, երբ պայթել է էշելոնը։ Կարճ ամփոփագրում ասվում է.

Այսպես հաջողությամբ ավարտվել է եզակի և մարտական պրակտիկայում առայժմ միակ գործողությունը՝ դիվերսանտ շան կիրառմամբ։ Նրա պատրաստման համար լեյտենանտ Դինա Վոլկացը պարգևատրվել է Կարմիր Աստղի շքանշանով։

Պատերազմի ավարտին Դինան ևս երկու անգամ աչքի է ընկել Պոլոցկ քաղաքի ականազերծման ժամանակ, որտեղ դեպքերից մեկում գերմանական հիվանդանոցի մահճակալի ներքնակի մեջ գտել է թաքցրած ականը։

Ծանոթագրություններ

Գրականություն 
 Лужков Ф. М. Служебные собаки и их применение.
 Минно-розыскные собаки на фронтах Великой Отечественной войны.
 Светлана Гладыш. Гражданская специальность — актриса.
Հայտնի շներ